b'\n_START_ARTICLE_\nCharlie Wilson\n_START_PARAGRAPH_\nCharles \xe2\x80\x9dCharlie\xe2\x80\x9d Wilson (1. kes\xc3\xa4kuuta 1933 Trinity, Texas, Yhdysvallat \xe2\x80\x93 10. helmikuuta 2010 Lufkin, Texas, Yhdysvallat) oli yhdysvaltalainen demokraattipoliitikko, joka oli vuosina 1973\xe2\x80\x931997 Yhdysvaltain edustajainhuoneen j\xc3\xa4sen. T\xc3\xa4t\xc3\xa4 ennen h\xc3\xa4n toimi 1960\xe2\x80\x931966 Texasin edustajainhuoneen ja 1966\xe2\x80\x931972 Texasin senaatin j\xc3\xa4senen\xc3\xa4. _NEWLINE_Wilson tunnetaan erityisesti rahoituksen hankkimisesta kongressissa CIA:n salaiselle Operation Cyclone -operaatiolle, jolla Yhdysvallat toimitti aseita Neuvostoliittoa vastaa taisteleville mujahideen-taistelijoille Afganistanin sodassa 1980-luvulla. N\xc3\xa4iden tapahtumien pohjalta tehtiin vuonna 2007 elokuva Charlie Wilsonin sota, jossa Wilsonia n\xc3\xa4yttelee Tom Hanks.'